proxectonos/corpus_dominio_legal_administrativo_tmp huggingface dataset:
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expedietne: IN407A 234/2010

Acordo do 22 de outubro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Carballo (expediente IN407A 234/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Valle Inclán, n.° 12. Situación: concello de Carballo. Características técnicas: Liña eléctrica subterránea de media tensión a 15/20 kV, cunha lonxitude de 0,340 km, coa orixe en empalmes proxectados na L. M. T. S. CBL-704A tramo entre o C. T. Mercado e o C. T. Perú, condutor tipo RHZ1-2OL-12/20 kV 3x(1x240) Al e final no C. T. rúa Valle Inclán, n.° 12 proxectado. Centro de transformación non prefabricado, cunha potencia de 400 kVA e unha relación de transformación de 15.000/400-230 V. Concello de Carballo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 22 de outubro de 2010. Tristana Moraleja Gómez Xefa territorial da Coruña
11/11/2010 | Administración LocalMunicipal
Boqueixón
Aprobacion proxecto de saneamento en Loureda (Fase 1)

Na sesión ordinaria da Xunta de Goberno que tivo lugar o día 3 de novembro de 2010, aprobouse o proxecto: “ Saneamento en Loureda ( Fase 1 ) “. Presuposto: 455.030,62 €. O proxecto e demais documentación que integra o expediente ), quedan expostos ó público no Concello de Boqueixón, durante vinte días hábiles, que comezarán a contar desde o día seguinte ó desta publicación no BOP, para os efectos de presentación de reclamacións. Boqueixón, 5 de novembro de 2010. O alcalde: Adolfo Gacio Vázquez.
11/11/2010 | Administración LocalMunicipal
Moeche
Creación de ficheiros de datos de carácter persoal

EDICTO O Pleno do Concello de Moeche, en sesión extraordinaria celebrada o dia 5 de novembro de 2010, acordou a creación de ficheiros de datos de carácter persoal, que se indican de seguidio, en cumprimento do establecido no artígo 20 da Lei Orgánica 15/1999, de 13 de decembro, de protección de datos de carácter persoal e no artigo 52 do seu Regulamento. ● SERVIZOS CULTURAIS O expediente sometese ó trámite de información pública e audiencia ós interesados polo prazo de trinta días hábiles, prazo que comezará a contar desde o día seguinte ó da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Moeche, a 5 de novembro de 2010. O alcalde Asdo. Julio López Romeo
11/11/2010 | Administración LocalMunicipal
Moeche
Adxudicación provisional de licencia de autotaxi

A Xunta de Goberno Local deste Concello de Moeche, en sesión celebrada o dia 5 de novembro de 2010 acordou adxudicar provisionalmente unha licenza de autotaxi para a prestación do servizo público de transporte de viaxeiros nun automóbil lixeiro de aluguer con condutor no Municipio de Moeche a D. Chris Barreiro Mladenova Contra o citado acordo, que pon fin á vía administrativa, os interesados poden interpoñer alternativamente ou recurso de reposición potestativo, no prazo dun mes a contar desde o día seguinte ao dapublicación do presente anuncio no BOP da Coruña, ante o Pleno deste Concello de Moeche, de conformidade cos artigos 116 e 117 de Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ou recurso contencioso-administrativo, ante a Sala do Contencioso–Administrativo de Ferrol, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optasen por interpoñer o recurso de reposición potestativo non poderán interpoñer recurso contencioso-administrativo ata que aquel sexa resolto expresamente ou se producise a súa desestimación por silencio. Todo elo sen prexuízo de que poidan exercitar calquera outro recurso que estimen pertinente. En Moeche a 5 de novembro de 2010 O Alcalde Asdo. Julio Lopez Romeo
11/11/2010 | Administración LocalMunicipal
Cee
Desestimento solicitude de licenza de apertura

Visto o expediente de solicitude de licenza de apertura dun café-cantante, sito na rúa Ameneiro, nº 3, baixo, deste Concello, presentada por Irma Pérez Canosa, con DNI nº XXXXXXXXX, con data 28 de xaneiro de 2010 e nº 191 de rexistro de entrada. Tendo en conta o escrito presentado pola interesada, con data 4 de agosto de 2010, no que solicita que se deixe sen efecto a súa solicitude e o arquivo da mesma sen máis trámite, e considerando o disposto nos artigos 42, 90 e 91 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, esta alcaldía resolveu, con data 5 de outubro de 2010, declarar o desistimento da solicitude de cambio de titularidade e ordear o arquivo do expediente. Non sendo posible realizar a práctica da notificación no domicilio do interesado, comunícaselle a devandita resolución por medio deste anuncio, segundo o establecido no artigo 59.5 da Lei 30/1992, de 26 de novembro, informándolle que contra a referida resolución, que pon fin á vía administrativa, poderá interpoñer directamente o recurso contencioso administrativo perante o Xulgado do Contencioso Administrativo ou a Sala do Contencioso Administrativo do Tribunal Superior Superior de Xustiza de Galicia, segundo corresponda, de acordo co disposto nos ars.8 e 10 da Lei 29/1998, do 13 de xullo, reguladora da Xurisdición Contencioso-Administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderá interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Aministracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 5 de novembro de 2010 O alcalde Ramón Vigo Sambade
11/11/2010 | Administración LocalMunicipal
As Pontes de García Rodríguez
Contratación
Anuncio de licitación do contrato do servizo de consultoría e asistencia técnica en obras públicas ó Concello de As Pontes de García Rodríguez

Aprobados na Xunta de Goberno Local de data 21 de outubro de 2010 o expediente e os pregos de cláusulas administrativas particulares e de prescripcións técnicas que rexerán o contrato do servizo de consultoría e asistencia técnica en obras públicas ó concello de As Pontes de García Rodríguez por procedemento aberto e múltiples criterios de adxudicación, publícase o correspondente anuncio de licitación. É obxecto deste procedemento aberto a contratación do servizo de consultoría e asistencia técnica en obras públicas ó Concello de As Pontes de García Rodríguez. O prazo de execución será de dous (2) anos prorrogables por outro ano. O prezo do contrato é de 204.174,06 euros (173.028,86 € + 31.145,20 € de IVE). Provisional.- Non se esixe. Definitiva.- 5% do importe de adxudicación (IVE excluído). O prazo será de quince (15) días naturais seguintes a contar do día da publicación do presente anuncio no Boletín Oficial da Provincia ou Diario Oficial de Galicia. Se o último día do prazo coincidise en sábado ou festivo, entenderase prorrogado ó primeiro día hábil seguinte. Os pregos facilitaranse a través do perfil do contratante do Concello de As Pontes de García Rodríguez, na dirección www.aspontes.com.Información no departamento de contratación (avenida de Castelao, 36-2º - 15320 As Pontes), teléfono 667129341. Gastos de anuncios.- O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 27 de outubro de 2010 O alcalde Valentín González Formoso
11/11/2010 | Administración LocalMunicipal
Brión
Delegación das funcións da Alcaldía

EDICTO Por esta Alcaldía, con data 4 de novembro de 2010, dictouse a seguinte resolución: Tendo previsto ausentarme do termo municipal desde o día 8 ata o día 14 de novembro de 2010, ambos os dous inclusive, e vistos os artigos 44 e 47 do R. D. 2568/1986, do 28 de novembro, resolvo: 1.º) Delegar o exercicio das funcións da Alcaldía no 1.º tenente de alcalde, D. Ramón Rodríguez Romarís, durante o prazo sinalado.2.º) Que se notifique esta resolución ao interesado para o seu coñecemento e efectos e se publique no B. O. P.3.º) Da presente resolución darase conta ao Pleno na primeira sesión que celebre, consonte co artigo 44.4 do R. O. F. O que se fai público para xeral coñecemento. Brión, 4 de novembro de 2010. O alcalde Asdo. José Luis García García
11/11/2010 | Administración LocalMunicipal
Sobrado
Adxudicación definitiva de obras POS-2010

A Xunta de Goberno Local, en data de 19 de outubro de 2010, adxudicou definitivamente os contratos das seguintes obras incluidas no POS-2010. O que se fai público de acordo co establecido no artigo 138 da Lei 30/2007, de contratos do sector público: - PAVIMENTADO EN INTERIORES DE BRIXARÍA, DOMBRETE E CASAL. Adxudicatario: Construcciones Leonardo Míguelez, S. L. CIF: B-15289614. Importe: 63.518,65 € máis 11.433,36 € de IVE. - ADECUACIÓN DOS ESPACIOS EXTERIORES DA IGREXA DE CODESOSO. Adxudicatario: Dario Javier Ibern Ereñas, NIF: XXXXXXXXX. Importe: 39.738,27 € máis 7.152,89 € de IVE. Sobrado, 4 de novembro de 2010 O Alcalde, Asdº.- Alvaro Vicente Luis Humberto Delriu Veselin
11/11/2010 | Administración LocalMunicipal
Narón
Departamento de Obras e Urbanismo
Licenza de apertura

Solicitouse da Alcaldía por Dna. XIANWEI MARIA ALBA HAMZI RIOPEDRE, licenza municipal para apertura de comercio polo miúdo de froitas, carnes, peixes e derivados, emprazado na Estrada da Gándara nº 131, esquina con rúa As Pontes, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 29 de outubro de 2010. O SECRETARIO XERAL, Asdo. Alfonso de Prado Fernández-Canteli.
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expedientes: IN661A 1994/71 e 1997/3

Acordo do 13 de outubro de 2010, do Departamento Territorial da Coruña, polo que se somete a información pública a declaración de utilidade pública, en concreto, das instalacións dos parques eólicos A Capelada I e A Capelada II, nos concellos de Cariño e Cedeira (expedientes IN661A 1994/71 e 1997/3). En execución da sentenza do 27/09/2006 da Sala do Contencioso-Administrativo do Tribunal Superior de Xustiza de Galicia estableceuse a relación de bens e dereitos afectados polas instalacións que ilesa sentenza se indican, pertencentes ós parques eólicos A Capelada I e II (expedientes IN661A 1994/71 e IN661A 1997/3). Para os efectos previstos na Lei 54/1997, do 27 de novembro, do Sector Eléctrico (BOE n.º 285), no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE n.º 310), no Decreto 205/1995, do 6 de xullo, polo que se regula o aproveitamento da enerxía eólica na Comunidade Autónoma de Galicia, no Decreto 302/2001, do 25 de outubro (DOG n.º 235), polo que se regula o aproveitamento da enerxía eólica na Comunidade Autónoma de Galicia, sométese a información pública a declaración de utilidade pública en concreto das instalacións que se citan: Beneficiario: parque eólico A Capelada, A. I. E. Enderezo: Fernando Casas Novoa, 37-b, 3.°, 15703, Santiago de Compostela (A Coruña). Denominación: parque eólico A Capelada I, parque eólico A Capelada II Municipios afectados: Cariño e Cedeira (A Coruña) A relación concreta e individualizada dos bens e dereitos afectados que se consideran de necesaria explotación figuran no anexo que se insire xunto a este acordo. Este acordo faise público para coñecemento xeral, posibles propietarios e titulares afectados, persoas ou entidades que sendo titulares de dereitos reais ou intereses económicos sobre os bens afectados fosen omitidos, para que poidan examina-lo expediente neste Departamento Territorial, sito no edificio administrativo de Monelos, praza Luís Seoane s/n, 2.° andar, 15071 A Coruña, e presentar as súas alegacións no prazo de trinta días a partir da data da última publicación. A declaración de utilidade pública, segundo o artigo 54 da Lei 54/1997, levará implícita a necesidade de ocupación dos bens ou de adquisición dos dereitos afectados, e implicará a urxente ocupación, para os efectos do artigo 52 da Lei de expropiación forzosa. A xefa territorial Tristana Moraleja Gómez ANEXO Parques eólicos A Capelada I e II. Relación de bens e dereitos afectados Concellos de Cariño e Cedeira
11/11/2010 | Administración LocalMunicipal
Cee
Adxudicación de duas vivendas (con prazas de garaxe e trasteiros) cualificadas de protección oficial de promoción pública

ADXUDICACIÓN DE DÚAS VIVENDAS (CON PRAZAS DE GARAXE E TRASTEIROS) CUALIFICADAS DE PROTECCIÓN OFICIAL DE PROMOCIÓN PÚBLICA, SITAS EN CEE. OBXECTO DA CONVOCATORIA: adxudicación de dúas vivendas: · Piso terceiro esquerda.- Duplex, finca nº 9-Bloque A, destinado a vivenda. Que ocupa parte das plantas terceira e baixo cuberta do portal DOUS, Bloque A. Ten unha superficie útil de oitenta e dous metros cadrados, dos que 54 corresponden á planta terceira e 28 á planta baixo cuberta. Anexo: Praza de garaxe nº 9 sita baixo os soportais do mesmo bloque A e o trasteiro nº 9 sito na planta baixa do dito bloque. · Piso terceiro dereita.- Duplex, fina nº 10-Bloque A, destinado a vivenda. Que ocupa parte das planta terceira e baixo cuberta do portal DOUS, bloque A. Ten unha superficie útil de otienta e dous metros cadrados, dos que 54 corresponden á planta terceira e 28 á planta baixo cuberta. Anexo: Praza de garaxe nº 10 sita baixo o soportais do mesmo bloque A e o trasteiro nº 10 sito na planta baixa de dito bloque. PREZO DA VIVENDA: 68.371,60 € sen incluir o imposto correspondente. PRAZO DE PRESENTACIÓN DE SOLICITUDES: 15 días hábiles, contados a partir da publicación deste anuncio no BOP. MÁIS INFORMACIÓN E OBTENCIÓN DE DOCUMENTACIÓN: Oficinas municipais do Concello de Cee. Teléfonos: 981 745 100 e 981 746 966. Fax: 981 746 757 Cee, 4 de novembro de 2010 O ALCALDE Ramón Vigo Sambade
11/11/2010 | Administración LocalMunicipal
Narón
Departamento de Obras e Urbanismo
Licenza de apertura

Solicitouse da Alcaldía por MONCINA S. L., licenza municipal para apertura dun almacén de produtos de construción, emprazado no Polígono Industrial Río do Pozo, sector I, parcelas 104 e 105, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 29 de outubro de 2010. O SECRETARIO XERAL, Asdo. Alfonso de Prado Fernández-Canteli.
11/11/2010 | Administración LocalMunicipal
Moeche
Declaración de efectos non utilizables

O Pleno do Concello de Moeche, en sesión celebrada o día 5 de novembro de 2010 acordou a declaración como efectos non utilizables dos seguintes bens de propiedade municipal:  BARREDORA.- Marca Karcher, modelo ICC1D con nº de cahsis WO91420134K88807  MOTOCULTOR.- Marca lombardini 395 C. C Por resultar inservibles para a prestación dos servicios municipais polo seu deterioro e deficiente estado de conservación O que se expon o público, polo prazo dun mes, contado a partir do día seguinte a publicación deste anuncio no B. O. P. a efectos de reclamacions. Moeche a 5 de novembro de 2010 O ALCALDE Asdo. Julio Lopez Romeo
11/11/2010 | Administración LocalMunicipal
Rianxo
Secretaría
Aprobación inicial de modificación da Ordenanza reguladora do servizo de axuda no fogar

O Pleno do Concello de Rianxo, en sesión ordinaria celebrada o día 02 de novembro de 2010, acordou a aprobación inicial da modificación “ORDENANZA REGULADORA DO SERVIZO DE AXUDA NO FOGAR”. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 dias previsto no artigo 65.2º da Lei 7/85. Rianxo, 03 de novembro de 2010 O ALCALDE-PRESIDENTE Asdo. D. Pedro Piñeiro Hermida
11/11/2010 | Administración LocalMunicipal
Vimianzo
Anuncio de aprobación do padrón fiscal da taxa polo subministro de auga e sumidoiro correspondente ao 3.º trimestre do período impositivo de 2010

A Xunta de Goberno Local deste Concello, en sesión de 3 de novembro de 2010, aprobou o padrón fiscal da taxa polo subministro de auga e sumidoiro correspondente ao 3º trimestre do período impositivo de 2010. O padrón aprobado expóñese ó público nas oficinas do concello durante 15 días hábiles, contados a partir do día seguinte ó da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 17 de novembro de 2010 ata o día 17 de xaneiro de 2011. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, 5 de novembro de 2010 O alcalde Alejandro Rodríguez Lema
11/11/2010 | Otras Entidades y Anuncios ParticularesDiversos
Convocatoria de asemblea ordinaria anual

De conformidade co preceptuado nos artigos 18 e concordantes dos Estatutos desta Asociación, convócase Asemblea Provincial da mesma para a sesión ordinaria que terá lugar na sala cimabue do hotel monumento San Francisco sito na rúa Campillo de San Francisco n° 3 da localidade de SANTIAGO DE COMPOSTELA o día 18 de DECEMBRO de 2010, Sábado, ás 13:30 horas, conforme á seguinte: 1.- Aprobación, se procede, da acta da sesión anterior.2.- Asuntos varios. A Coruña, 26 de octubre de 2010 María José. Nartallo Penas PRESIDENTA
11/11/2010 | Administración LocalMunicipal
Bergondo
Contratación
Anuncio de adxudicación provisional

A Xunta de Goberno Local, en sesión de 3 de novembro de 2010, acordou a adxudicación provisional mediante procedemento aberto, con multiplicidade de criterios de valoración, e tramitación ordinaria, da prestación do servizo de limpeza das dependencias e instalacións dos diversos edificios municipais no Concello de Bergondo, o que se publica no Perfil do contratante e no Boletín Oficial da Provincia en cumprimento do disposto na claúsula 17 do Prego de cláusulas administrativas particulares. a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Prestación do servizo de limpeza das dependencias e instalacións dos diversos edificios municipais a) Tramitación: ordinaria b) Procedemento: aberto (con multiplicidade de criterios de valoración) a) Presuposto sen IVE: 101.937,46 euros, estimado para cada ano de contratación b) Imposto sobre o Valor Engadido (IVE): 18.348,74 euros, estimado para cada ano de contratación c) Total (A+B): 120.286,20 euros, estimado para cada ano de contratación a) Data de adxudicación provisional: 03/11/2010 b) Contratista: LIMPERGAL, SL c) Importe de adxudicación: importe sen IVE de 93.455,25 €/ano, IVE de 16.821,94 €/ ano, que supón un total de 110.277,19 €/ ano Bergondo, 4 de novembro de 2010 A alcaldesa Alejandra Pérez Máquez
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 257/2010

Acordo do 27 de outubro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello das Pontes de García Rodríguez (expediente IN407A 257/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. a C. S. en polígono Penapurreira (parcela C-4) (Delicias Coruña, S. L.). Situación: concello de Carral. Características técnicas: Liña eléctrica subterránea de media tensión a 20 kV, cunha lonxitude de 0,194 km, coa orixe e final intercalada por dobre empalme na L. M. T. S. MOL-826, polígono Penapurreira, tramo subterráneo entre o C. T. Evasa-Penapurreira e final de liña do polígono Penapurreira, 2.ª fase, condutor tipo RHZ1-2OL-12/20 kV 3x(1x240) Al. Concello das Pontes de García Rodríguez. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 27 de outubro de 2010. Tristana Moraleja Gómez Xefa territorial da Coruña
11/11/2010 | Administración LocalMunicipal
Moeche
Aprobacion inicial do expediente de modificación de créditos número 14/10

EDICTO O Pleno do Concello de Moeche, en sesión extraordinária celebrada o dia 5 de novembro de 2010, acordou a aprobación inicial do expediente de modificación de créditos n.º 14/10 do orzamento en vigor na modalidade de suplemento de créditos, financiado con cargo ao remanente líquido de Tesorería e anulacións ou baixas de créditos de outras aplicacións. E en cumplimento disposto no artigo 169.1 por remisión do 177.2 do Real Decreto 2/2004, de 5 de marzo, polo que se aproba o texto refundido da Lei Reguladora das Facendas Locais, se somete o expediente a exposición pública polo prazo de quince días, a contar desde o día seguinte á publicación deste anuncio no Boletín Oficial da Província da Coruña, para que os interesados podan examinar o expediente e presentar as reclamacións que estimen oportunas. Se transcorrido dito prazo non se apresentasen alegacións, se considerará aprobado definitivamente dito acordo. En Moeche, a 5 de noviembre de 2010. O alcalde Asdo. Julio López Romeo
11/11/2010 | Administración LocalMunicipal
Bergondo
Contratación
Anuncio de adxudicación definitiva

A Xunta de Goberno Local, en sesión de 3 de novembro de 2010, acordou, por delegación do Pleno Municipal, a adxudicación definitiva da prestación do servizo de Axuda no Fogar no Concello de Bergondo mediante procedemento aberto, con multiplicidade de criterios de valoración, e tramitación ordinaria, o que se publica no Perfil do contratante e no Boletín Oficial da Provincia en cumprimento do disposto no artigo 138 da Lei 30/2007, de 30 de outubro, de contratos do sector público. a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Prestación do servizo de Axuda no Fogar co detalle establecido no Prego de Prescricións Técnicas a) Tramitación: ordinaria b) Procedemento: aberto (con multiplicidade de criterios de valoración) Prezo hora SAF básica e dependencia luns a sábados: 12,50 € (sen IVE), Prezo hora dependencia domingos e festivos: 14,00 € (sen IVE) Previsión de que os dous anos de prórroga manteranse as horas de dependencia e de básica, polo que o importe por cada ano de prórroga será de 473.546,48 euros. a) Data de adxudicación definitiva: 03/11/2010 b) Contratista: SERVITAL SERVICIOS SOCIOSANITARIOS, SL c) Importe de adxudicación: - Prezo hora SAF básica e dependencia luns a sábados: ONCE CON CINCUENTA EUROS (11,50 € SEN IVE) - Prezo hora dependencia domingos e festivos: DOCE CON SESENTA EUROS (12,60 € SEN IVE) Do que resulta o seguinte orzamento total de adxudicación que se desglosa a continuación: Bergondo, 4 de novembro de 2010 A alcaldesa Alejandra Pérez Máquez
11/11/2010 | Administración LocalMunicipal
Santiago de Compostela
Auditorio de Galicia
Resolución da presidenta do consello reitor do Auditorio de Galicia pola que se anuncioa corrección do sumario do anuncio bases para a provisión polo sistema de promoción interna de dúas prazas de oficial administrativo/a do Auditorio de Galicia

No BOP núm.201 do pasado 21 de outubro publicouse un anuncio co sumario erróneo. O sumario correcto é: Bases específicas da convocatoria para a provisión polo sistema de promoción interna de dúas prazas de oficial administrativo/a, perosal laboral, do Auditorio de Galicia. Santiago de Compostela, 28 de outubro de 2010 Socorro García Conde
11/11/2010 | Otras Entidades y Anuncios ParticularesColegios Oficiales
Colegio Provincial de Secretarios e Interventores
Convocatoria de asemblea ordinaria anual

Consonte ao disposto no artigo 10.2 dos Estatutos deste Colexio Provincial, convócase ASEMBLEA XERAL DE COLEXIADOS/AS para celebrar a SESIÓN ORDINARIA ANUAL, que terá lugar na sala Cimabue do hotel monumento San Francisco sito na rúa Campillo de San Francisco n° 3 da localidade de SANTIAGO DE COMPOSTELA o día 18 de DECEMBRO de 2010, Sábado, ás 12:00 horas na primeira convocatoria, e ás 12:30 horas na segunda, coa seguinte 1.- Aprobación da acta da sesión anterior.2.- Dación de conta da actividade colexial ao longo do ano 2010.3.- Aprobación, se procede, da Conta xeral da Entidade correspondente ao exercicio 2009.4.- Acto homenaxe aos compañeiros que se xubilaron no ano 2010.5.- Outros asuntos.6.- Rogos e preguntas. A Coruña, 2 de novembro O Presidente, Juan Bautista Suárez Ramos.
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 2010/127

Acordo do 25 de outubro de 2010, do Departamento Territorial da Coruña, polo que se somete a información pública a petición de autorización da instalación eléctrica no concello de Santa Comba (expediente IN407A 2010/127). Para os efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DE SANTA COMBA, S. L. Domicilio social: Miraflores, 20-baixo.15840 Santa Comba (A Coruña) Denominación: CT Moreira Situación: concello de Santa Comba Características técnicas: ● Liña soterrada a 20 kV, con orixe na celda a instalar no CT Centro Médico (Expte.52183) e final no CT proxectado, nun primeiro tramo en canalización existente e despois en nova zanxa de lonxitude 18 m, en dobre circuíto, con conductor RHZ1 2OL 12/20 3(1x150) mm 2 Al, ● Centro de transformación (CT) non prefabricado, de potencia unitaria 400 kVA, con relación de transformación 20/0,4-0,23 kV. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 25 de outubro de 2010. Tristana Moraleja Gómez Xefa territorial da Coruña
11/11/2010 | Administración LocalMunicipal
Santiago de Compostela
Urbanismo
Negociado de Licencias de Apertura. Anuncio de información pública

LOUMAR 2002 SL solicitou ampliación da licenza de apertura para restaurante dun garfo na rúa LISBOA (DE) 25A 000 SANTIAGO DE COMPOSTELA (A CORUÑA). Consonte o Regulamento Xeral de Policía de Espectáculos Públicos e Actividades Recreativas, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/281/2010 pode consultarse no Negociado de Aperturas deste Concello. Santiago de Compostela, 03 de novembro de 2010. A concelleira delegada de Urbanismo e Patrimonio Asdo.: Mercedes Rosón Ferreiro
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 157/2010

Resolución do 25 de outubro de 2010, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica no concello de San Sadurniño (expediente IN407A 157/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Distribuidora Eléctrica Niebla, S. L. Enderezo social: Avda. Linares Rivas, 44-21.° C, 15005 A Coruña Denominación: L. M. T., C. T. e R. B. T. Bouzamaior Situación: concello de San Sadurniño Características técnicas: L. M. T. aérea a 6/20 kV de 10 m de lonxitude en condutor LA-56, con orixe na L. M. T. existente e final no C. T. aéreo de 100 kVA a 6/20-0,42 kV denominado Bouzamaior e R. B. T. aéreo-subterránea. Concello de San Sadurniño. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de outubro de 2010. Tristana Moraleja Gómez Xefa territorial da Coruña
11/11/2010 | Administración LocalMunicipal
Fene
Servizos Económicos e Tributarios
Aprobación inicial EMC SC 6/2010 E CE 04/2010

O Concello Pleno de Fene, en sesión celebrada o día 4 de novembro, aprobou inicialmente os expedientes de suplemento de crédito 6/2010 e crédito extraordinario nº 4/10 por importes de 39313,93 € e 4702,42 € respectivamente financiados con remanente de tesoureria para gastos xerais. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 5 de novembro de 2010. O Alcalde Asdo.- Iván Puentes Rivera
11/11/2010 | Administración LocalMunicipal
Fene
Servizos Económicos e Tributarios
Aprobación definitiva de expediente modificativo de crédito SC 05/2010

Tendo quedado definitivamente aprobado polo Pleno deste concello o expediente de suplemento de crédito nº 5/10, por acordo adoptado en sesión celebrada o día 23 de setembro de 2010 e polo transcurso do prazo de 15 días de exposición ó público, en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2010 trala entrada en vigor dos devanditos expedientes ascende á cantidade de 16014736,33€ no estado de gastos, correspondendo a cada capítulo de gasto as cantidades que de seguido se expresan segundo o seguinte detaie: O que se publica para os efectos previstos na lexislación citado, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Fene, a 25 de outubro do 2010. O ALCALDE Asdo: Iván Puentes Rivera
10/11/2010 | Administración LocalMunicipal
Vimianzo
Proposta de aprobados no proceso selectivo “Técnico/a de Xestión (código XUA-02)”

Con data 25 de outubro de 2010, o tribunal cualificador do proceso selectivo dunha praza de “Técnico/a de xestión (código XUA-02)” elevou a proposta de aprobados á Alcaldía, co seguinte tenor literal: “ Primeiro.- Declarar aprobado ó aspirante DªMariam Saih Floriani, con DNI XXXXXXXXX, por ter superadas tódalas probas da convocatoria. Segundo.- Elevar á Alcaldía proposta de nomeamento de dita aspirante como funcionaria de carreira para a praza de técnico de xestión (código XUA-02) do Concello de Vimianzo, ó ser a única opositora aprobada no proceso selectivo.” O que se fai público ós efectos de que a aspirante aprobada aporte ante esta Administración, no prazo de vinte días naturais dende a publicación da lista de aprobados no BOP, a documentación acreditativa de que reúnen os requisitos esixidos na convocatoria nos termos reflectivos na base cuarta. Vimianzo, 4 de novembro de 2010 O alcalde Alejandro Rodríguez Lema
10/11/2010 | Administración LocalMunicipal
Rianxo
Secretaría
Convocatoria 2010-Programa de axudas dirixidas a mellorar a calidade da formación no deporte base para entidades deportivas do Concello de Rianxo.-Programa deporte base

Convocatoria 2010 do programa de axudas dirixidas a mellorar a calidade da formación no deporte base para entidades deportivas do concello de Rianxo (Programa Deporte Base). O Alcalde de Rianxo, con data 2 de novembro de 2010, aprobou as bases da Convocatoria 2010 do Programa de axudas dirixidas a mellorar a calidade da formación no deporte base para entidades deportivas do Concello de Rianxo (Programa Deporte Base), así coma os anexos para a súa solicitude. Os beneficiarios das axudas son os clubs deportivos do Concello de Rianxo que cumpran os requisitos establecidos na convocatoria. O importe máximo das subvencións ascende a 23.000 €, que serán repartidos entre as entidades de acordo coas bases. As mencionadas bases están a disposición dos interesados no Servizo Municipal de Deportes, no taboleiro de anuncios do Concello así como na súa páxina web. O prazo de solicitude é de 20 días a contar desde o seguinte á publicación deste anuncio no BOP. Rianxo, 2 de novembro de 2010 O Alcalde – Presidente Asdo. Pedro Piñeiro Hermida
10/11/2010 | Administración LocalMunicipal
Fisterra
Normativa

EDICTO Aprobada inicialmente a Ordenanza fiscal reguladora do servizo municipal de axuda no fogar, en sesión ordinaria celebrada polo Pleno da Corporación o día 2 de novembro de 2010, exponse ó público por espazo de trinta (30) días hábiles, contados a partir do día seguinte ó da súa publicación no Boletín Oficial da Provincia, a efectos de posibles reclamacións, que no caso de non presentárense, dito acordo terá carácter definitivo. Fisterra, a 3 de novembro de 2010. O ALCALDE José Manuel TrabelFernández
10/11/2010 | Administración LocalMunicipal
A Baña
Delegación competencias

Ao non se presentaren reclamacións durante o prazo de exposición ao público, queda automaticamente elevado a definitivo o acordo plenario inicial, aprobatorio da delegación das competencias tributarias relacionadas coa taxa pola utilización privativa ou aproveitamento especial do dominio público local, a favor de empresas explotadoras de servizos de subministracións de interese xeral, cuxo texto íntegro se fai público, para xeral coñecemento, e en cumprimento do disposto no artigo 7.2 do RDL 2/2004, de 5 de marzo, que aproba o texto refundido da Lei reguladora das facendas locais. “Primeiro.- Delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamento especial do dominio público local, a favor de empresas explotadoras de servizos de subministracións de interese xeral. A xestión que poida ser obxecto de delegación, tanto pode afectar ao suposto xeral do artigo 24 do Real Decreto Lexislativo 2/2004, de 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil”. A Baña, 3 de novembro do 2010 O Alcalde, Asdo: José Andrés García Cardeso
10/11/2010 | Administración LocalMunicipal
Vimianzo
Proposta de aprobados no proceso selectivo “Técnico/a auxiliar informático/a (código TLE-02)”

Con data 7 de outubro de 2010, o tribunal cualificador do proceso selectivo dunha praza de “Técnico/a auxiliar informático/a (código TLE-02)” elevou a proposta de aprobados á Alcaldía, co seguinte tenor literal: “Primeiro.- Declarar aprobada á aspirante Reinhold Cristian Manuel Alvedro Falques, con DNI XXXXXXXXX, por ter superadas tódalas probas da convocatoria. Segundo.- Elevar á Alcaldía proposta de nomeamento de dita aspirante como funcionaria de carreira para a praza de Técnico Auxiliar Informático/a (código TLE-02) do Concello de Vimianzo, ó ser a única opositora aprobada no proceso selectivo.” O que se fai público ós efectos de que a aspirante aprobada aporte ante esta Administración, no prazo de vinte días naturais dende a publicación da lista de aprobados no BOP, a documentación acreditativa de que reúnen os requisitos esixidos na convocatoria nos termos reflectivos na base cuarta. En Vimianzo, a 2 de novembro de 2010 O Alcalde Asdo.: Alejandro Rodríguez Lema
10/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.25260. Información pública

ANUNCIO CLAVE: DH. W15.25260 José Liñares González, con DNI XXXXXXXXX e con enderezo en no lugar de Vilas, 6 - Fecha (San Xoán), SANTIAGO DE COMPOSTELA (A Coruña). Solicita AUTORIZACIÓN para a execución dunha obra de canalización e un recheo, no lugar de Ponte - Vilar, na parcela n.° 141 do polígono 503 do catastro de rústica da que é titular, na parroquia de Fecha (San Xoán), no concello de Santiago de Compostela, provincia da Coruña. A parcela ten unha forma triangular separada en dúas partes por un regato que se quere tratar con canalización pechada - tubo de formigón D=70 cm, nunha lonxitude de 36 m. Ó mesmo tempo quérense suavizar as pendentes existentes na parcela para facilitar o laboreo, para o que é mester remover con maquinaria as partes altas e desprazar o material escavado cara o oeste (ó outro lado do tubo) e cara ó leste de xeito que se minimicen as pendentes naturais do terreo. Na parcela n.° 141 do polígono 503 atópase unha captación de augas públicas que abastece a vivendas próximas, no lugar de Ponte Vilar, parroquia de Fecha (San Xoán), no concello de Santiago de Compostela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 22 de outubro de 2010. O xefe do Servizo Territorial da Zona Galicia-Centro Josselyn Michelle Alfredo Carlos Noor Saez Diez
10/11/2010 | Administración LocalMancomunidades
Mancomunidade da Comarca de Compostela
Anuncio da exposición pública da conta xeral de 2009 da Mancomunidade da Comarca de Compostela

EDICTO Formulada e rendida a conta xeral do ano 2009 da Mancomunidade da Comarca de Compostela, e informada pola Comisión Especial de Contas, exponse ó público cos documentos xustificativos, durante quince días hábiles, contados a partir do seguinte da publicación do presente edicto no Boletín Oficial da Provincia, durante os cales, e oito máis, os interesados poderán presenta-los reparos e observacións que estimen pertinentes de conformidade co disposto no artigo 212.3 do Real Decreto Lexislativo 2/2004 de 5 de marzo, do texto refundido da Lei Reguladora das Facendas Locais. Santiago de Compostela, 27 de outubro de 2010. O PRESIDENTE DA MANCOMUNIDADE D. XOSÉ A. SÁNCHEZ BUGALLO
10/11/2010 | Administración LocalMunicipal
Ferrol
Persoal
Modificación bases específicas da convocatoria para a provisión, en propiedade, de once prazas de Policía correspondentes á Oferta Parcial de Emprego Público do ano 2010

A concelleira coordinadora delegada da Área de Recursos Humanos e Organización Interna mediante delegación conferida por resolución do alcalde de data 30/10/2008 (BOP 01/12/2008), acordou rectificar a resolución de data 06/10/2010 que aprobaba as bases específicas da convocatoria para a provisión, en propiedade, de once prazas de Policía, bases publicadas no BOP do día 15/10/2010, bases que se rectifican no seguinte sentido: Alinea 3.1. a) relativa a requisitos dos/das aspirantes queda redactada do seguinte xeito: Ter nacionalidade española. Alinea 3.1. f) queda redactada do seguinte xeito: Nor ter sido condenado/a por delicto doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo normas penais e administrativas, que o aspirante deberá acreditar mediante o correspondente documento oficial. Base quinta: apartado 1 alínea d) quedará redactada do seguinte xeito: Fotocopia compulsada dos permisos de conducir das clases A2, B e BTP, así como da declaración mediante a cal se comprometen a manter vixentes os citados permisos e autorización mentres permanezan en situación de servizo activo no Corpo da Policía Local. Base sexta: suprímese a mención “en representación da Xunta” respecto do vogal proposto pola Academia Galega de Seguridade Pública. Base sétima: Engádese ao comezo da mesma o seguinte texto: A orde de actuación dos aspirantes nas distintas probas selectivas virá determinada pola resolución que ao respecto dicte a Consellería de Facenda, pola que se fai público o resultado do sorteo ao cal se refire o Regulamento de selección de persoal da Administración da Comunidade Autónoma de Galicia. Segundo exercicio, proba de galego, establecese a exención da proba para aquelas persoas que acrediten estar en posesión do CELGA 4 ou equivalente. Base oitava: engadese ao final o seguinte texto: Os/as aspirantes propostos para nomeamento deberán superar o correspondente curso previsto pola Academia Galega de Seguridade Pública. Anexo I: apartado A.1.1. rectificase o seguinte: As marcas máximas (en segundos) esixidas para a superación da proba son: para os homes 7,40” e para as mulleres 8,20”. Anexo III: no apartado A.3.1.2. a referencia ao anexo II está errada debendo referirse ao epígrafe A.1. do anexo III.” O que se fai público para xeral coñecemento. Ferrol, O alcalde, Vicente Luis Irisarri Castro.
10/11/2010 | Administración LocalMunicipal
Porto do Son
Baixa estranxeiros por non renovar a inscrición padronal

De acordo co preceptuado no artigo 16.1, 2º e 3º parágrafos da Lei 7/1985, de 2 de abril, Reguladora das Bases de Réxime Local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación 1º.- Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2º.- Publicar a presente resolución no B. O. P., ós efectos de dar coñecemento da mesma ós interesados. Porto do Son, 4 de novembro de 2010 O Alcalde Asdo) Xoán Pastor Rodríguez Santamaría